*Likumprojekts*

**Grozījumi Autortiesību likumā**

Izdarīt Autortiesību likumā (Latvijas Republikas Saeimas un Ministru Kabineta Ziņotājs, 2000, 11.nr.; 2003, 8.nr.; 2004, 10.nr.; 2007, 6.nr.; 2008, 3.nr.; Latvijas Vēstnesis, 2010, 205.nr.; 2011, 58.nr.; 2013, 87., 188., 243.nr.; 2014, 257.nr.; 2017, 106.nr.) šādus grozījumus:

1. Papildināt 1.pantu ar 12.1 punktu šādā redakcijā:

„121) **kopija pielāgotā formātā** – darba vai blakustiesību objekta kopija alternatīvā formātā, kas ļauj personai ar funkcionēšanas ierobežojumiem piekļūt darbam vai blakustiesību objektam, līdzīgi kā to var persona bez šādiem ierobežojumiem.”.

2. 19.panta pirmajā daļā:

izslēgt 1.punktā vārdus „ievērojot šā likuma 20.panta noteikumus”;

izslēgt 2.punktā vārdus „ievērojot šā likuma 21.panta noteikumus”;

izteikt 3.punktu šādā redakcijā:

„3)  darbs tiek izmantots personu ar funkcionēšanas ierobežojumiem vajadzībām”;

papildināt daļu ar 3.1 punktu šādā redakcijā:

„31)  noteikti darbi tiek izmantoti personu, kuras ir neredzīgas vai ar citādām lasīšanas grūtībām, vajadzībām”;

izslēgt 10.punktā vārdus „saskaņā ar šā likuma 29.pantu”.

3. Izteikt 22.pantu šādā redakcijā:

„**22. pants. Darba izmantošana personu ar funkcionēšanas ierobežojumiem vajadzībām**

Ievērojot šā likuma 18.panta otrās daļas noteikumus, bez autora piekrišanas un bez atlīdzības samaksas atļauts nekomerciālos nolūkos personu ar funkcionēšanas ierobežojumiem vajadzībām sagatavot izziņota darba kopiju pielāgotā formātā un to reproducēt, izplatīt un publiskot šīm personām, ciktāl tas nepieciešams attiecīgā ierobežojuma gadījumā.”.

4. Papildināt likumu ar 22.1 pantu šādā redakcijā:

**„22.1 pants. Noteiktu darbu izmantošana personu, kuras ir neredzīgas vai ar citādām lasīšanas grūtībām,** **vajadzībām**

(1) Ievērojot šā likuma 18.panta otrās daļas noteikumus, personai, kura ir neredzīga vai ar citādām lasīšanas grūtībām, vai personai, kas rīkojas tās labā, bez autora atļaujas un bez atlīdzības samaksas atļauts personas, kura ir neredzīga vai ar citādām lasīšanas grūtībām, vajadzībām sagatavot izziņota rakstu darba, kas izteikts jebkādā formā, tostarp audio formā, vai nošu formā izteikta muzikāla darba, un šajos darbos ietverto ilustrāciju, kopiju pielāgotā formātā.

(2) Ievērojot šā likuma 18.panta otrās daļas noteikumus, pilnvarotajai institūcijai bez autora atļaujas un bez atlīdzības samaksas atļauts nekomerciālos nolūkos:

1)  sagatavot šā panta pirmajā daļā norādīto darbu kopijas pielāgotā formātā izmantošanai personas, kura ir neredzīga vai ar citādām lasīšanas grūtībām, vajadzībām;

2)  publiskot, padarīt pieejamu, izplatīt vai patapināt kopiju pielāgotā formātā Eiropas Savienības dalībvalstī dzīvojošai personai, kura ir neredzīga vai ar citādām lasīšanas grūtībām, vai Eiropas Savienības dalībvalstī dibinātai pilnvarotajai institūcijai.

(3) Persona, kura ir neredzīga vai ar citādām lasīšanas grūtībām, šā likuma izpratnē neatkarīgi no jebkādiem citiem funkcionēšanas ierobežojumiem ir persona, kas atbilst vismaz vienam no šādiem kritērijiem:

1)  ir neredzīga;

2)  ir ar redzes traucējumiem, kuru rezultātā tā nespēj lasīt rakstu darbus tādā pašā mērā kā persona bez šādiem traucējumiem un kurus nevar mazināt tā, lai panāktu tādu redzes funkciju, kas ir līdzvērtīga tādu personu redzes funkcijai, kurām nav šādu traucējumu;

3)  ir ar uztveres traucējumiem vai citādām lasīšanas grūtībām, kuru dēļ tā nespēj lasīt rakstu darbus līdzvērtīgi personām bez šādiem traucējumiem;

4)  fizisku traucējumu dēļ nespēj noturēt grāmatu, rīkoties ar to, nofokusēt skatienu vai kustināt acis tādā mērā, kāds parasti būtu nepieciešams lasīšanai.

(4) Pilnvarotā institūcija šā likuma izpratnē ir institūcija, kuras darbības mērķis nav peļņas gūšana un kura nodrošina izglītību vai piekļuvi informācijai personām, kuras ir neredzīgas vai ar citādām lasīšanas grūtībām. Par pilnvarotajām institūcijām atzīstamas arī publiskas institūcijas un bezpeļņas organizācijas, kuras sniedz izglītības un informācijas piekļuves pakalpojumus personām, kuras ir neredzīgas vai ar citādām lasīšanas grūtībām, kā vienu no savām pamata darbībām vai pienākumiem, vai kā vienu no uzdevumiem, ko tās veic sabiedrības interesēs.

(5) Sagatavojot kopiju pielāgotā formātā, tās sagatavotājam ir pienākums ievērot darba neaizskaramību, izņemot ciktāl darba pārveidošana nepieciešama, lai darbu padarītu pieejamu personām, kuras ir neredzīgas vai ar citādām lasīšanas grūtībām.

(6) Persona, kura ir neredzīga vai ar citādām lasīšanas grūtībām, un pilnvarotā institūcija ir tiesīga no jebkuras Eiropas Savienības dalībvalstī dibinātas pilnvarotās institūcijas iegūt kopiju pielāgotā formātā vai piekļūt tai.

(7) Latvijā dibināta pilnvarotā institūcija, kas veic šā panta otrajā vai sestajā daļā noteiktās darbības ar kopijām pielāgotā formātā attiecībā uz citās Eiropas Savienības dalībvalstīs dzīvojošām personām, kuras ir neredzīgas vai ar citādām lasīšanas grūtībām, vai Eiropas Savienības dalībvalstī dibinātām pilnvarotajām institūcijām:

1)  veic atbilstīgus pasākumus, lai atturētu no kopiju pielāgotā formātā neatļautas reproducēšanas, izplatīšanas, publiskošanas un pieejamības sabiedrībai nodrošināšanas;

2)  rīkojas ar darbiem un to pielāgotā formāta kopijām ar pienācīgu rūpību un veic ar tiem īstenoto darbību uzskaiti;

3)  publisko un atjaunina informāciju savā tīmekļvietnē vai izmantojot citus informācijas publiskošanas veidus par to, kā tā pilda šā panta septītās daļas 1. un 2.punktā noteiktos pienākumus;

4)  pēc pieprasījuma sniedz personām, kuras ir neredzīgas vai ar citādām lasīšanas grūtībām, citām pilnvarotajām institūcijām vai autortiesību subjektiem šādu informāciju:

a) sarakstu ar darbiem, kuru kopijas pielāgotā formātā ir tās rīcībā, un pieejamajiem formātiem;

b) to pilnvaroto institūciju nosaukumus un kontaktinformāciju, ar kurām tā veic pielāgotā formāta kopiju apmaiņu.”.

5. Papildināt 54.panta trešās daļas 2.punktu aiz skaitļa „22.” ar skaitli „22.1”.

6. Papildināt informatīvo atsauci uz Eiropas Savienības direktīvām ar 12.punktu šādā redakcijā:

„12) Eiropas Parlamenta un Padomes 2017.gada 13.septembra direktīvas 2017/1564/ES par dažiem atļautiem konkrētu ar autortiesībām aizsargātu darbu un blakustiesību objektu izmantošanas veidiem tādu personu interesēs, kas ir neredzīgas, ar redzes traucējumiem vai ar drukas lasītnespēju citu iemeslu dēļ, un ar kuru groza Direktīvu 2001/29/EK par dažu autortiesību un blakustiesību aspektu saskaņošanu informācijas sabiedrībā.”.

Likums stājas spēkā nākamajā dienā pēc tā izsludināšanas.

Kultūras ministre D.Melbārde

Vīza: Valsts sekretāre D.Vilsone

Zommere 67330211

Linda.Zommere@km.gov.lv